**Puncte cardinale**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PUNCTE CARDINALE

Noi suntem ca și două puncte cardinale

Unul e Nord și parcă celălalt e Sud

Doi rătăciți prin aurore boreale

Care se văd pe cer dar nu se mai aud

Noi suntem două nave fără de catarge

Ce navighează în derivă pe ocean

Și-o briză tropicală parcă le-ar atrage

Dar nu știu cum le tot desparte-un uragan

Suntem ca două păsări veșnic călătoare

Ce traversează prin furtună mări adânci

Și noaptea zboară printre stele căzătoare

Iar ziua vântul le zdrobește între stânci

Noi suntem naufragiații de pe-aceeași plajă

Ce caută între apus și infinit

Să umple două insule și o epavă

Cu tot nisipul lumii ce i-a despărțit